Coba jelasin Sejarah penukilan dari The Star-Spangled Banner dalam bahasa melayu dong

Lagu ini dihasilkan daripada dua komponen berasingan iaitu sajak Defence of Fort M'Henry (1814) dan irama lagu To Anacreon in Heaven (1773) yang dikarang kurang seabad lalu:

Defence of Fort M'Henry (1814)

Dua orang peguam, Francis Scott Key dan John Stuart Skinner, ditugaskan Presiden James Madison agar mendapatkan pertukaran banduan dengan pihak British tidak lama selepas kejadian Pembakaran Washington pada Ogos 1814. Key dan Skinner berlepas dari Baltimore di mana mereka menghantar isyarat damai kepada pihak British untuk melakukan rundingan di atas kapal HMS Minden.

Key dan Skinner didapati telah mendengar rancangan pihak British menyerang Baltimore, maka mereka ditahan  dan kemudiannya HMS Minden. Hujan lebat turun pada 13 September di mana kapal-kapal British giat membedil kubu Fort McHenry bersenjatakan roket Congreve.

Pada pagi 14 September, bendera penanda ribut diturunkan lalu digantikan dengan suatu bendera yang lebih besar - Key mula memerhati dengan kagumnya  yang berkibaran ganti di puncak Fort McHenry ini. Ketika inilah Key mula mengarang suatu puisi pada belakang sepucuk surat yang tersimpan di saku bajunya. Beliau dan Skinner dibawa kembali ke Baltimore pada senja 16 September, mereka menginap di Indian Queen Hotel di mana Key menghabiskan sajaknya dengan tajuk "Defence of Fort M'Henry". Sajak ini mula diterbitkan dalam majalah The Analectic Magazine.

To Anacreon in Heaven (1773)

Lagu ini dikarang John Stafford Smith (30 Mac 1750 – 21 September 1836) di mana ia lazim dinyanyikan dalam sebuah kelab khas untuk para pemuzik amatur di London iaitu The Anacreontic Society yang sering menganjurkan pesta minum arak serta konsert; acara penyanyian ini dilakukan selepas acara konsert dan jamuan makan malam para anggotanya. Meluasnya kelab-kelab sebegini sejauh jajahan-jajahan British di Amerika Utara sekalipun menjadikan ia turut kuat dikenali di benua sana.

Irama lagu ini diterapkan oleh abang ipar F. S. Key sendiri, Joseph H. Nicholson.

Perasmian sebagai lagu kebangsaan Amerika Syarikat

Lagu ini digunapakai secara rasminya oleh Tentera Laut Amerika Syarikat pada 1899. In 1916, Presiden Woodrow Wilson mengeluarkan suatu arahan yang mewajibkan "The Star-Spangled Banner" dimainkan pada acara-acara anjuran tentera. Pada 10 April 1918, seorang anggota kongres dari Maryland iaitu John Charles Linthicum memperkenalkan rang undang-undang mengiktiraf lagu tersebut sebagai lagu kebangsaan namun rang tersebut tidak diluluskan. Linthicum tetap memperkenalkan rang tersebut selama enam kali sehinggalah pada tahun 1929. Pada tahun 1930, sekumpulan askar veteran perang di bawah nama Veterans of Foreign Wars menghantar suatu surat timbang rayu (petisyen/petisi) untuk menggesa pengiktirafan lagu ini secara rasmi sebagai lagu kebangsaan Amerika Syarikat. Five million people signed the petition. Surat tersebut kemudiannya dilanjutkan kepada Jawatankuasa Dewan Pengadilan Amerika Syarikat (United States House Committee on the Judiciary) pada 31 Januari 1930.

Jawatankuasa Pengadilan melanjutkan rang ini kepada Dewan Perwakilan Amerika Syarikat untuk melakukan suatu pengundian pemutus, undian tersebut meluluskan ang tersebut pada tahun berikutnya. The Senate passed the bill on March 3, 1931. Rang tersebut ditandatangani Presiden Herbert Hoover pada 4 Mac 1931 merasmikan "The Star-Spangled Banner" sebagai lagu kebangsaan Amerika Syarikat secara de jure. menggantikan "Hail Columbia" dan "My Country, 'Tis of Thee" yang pernah lazim digunakan mewakili negara tersebut.